Den Vest-Sjællandske Avis, 1819-04-10
Et af de jammerligste Phoenomener i vore Dage er det, at saamange Mennesker, som ikke ville deeltage i de nye Sværmerier, overgive sig til den Katholske Overtroe; vi have seet i den senere Tid flere mærkelige Exempler derpaa, endog af fyrstelige Personer; een af de mærkeligste Apostater fra Protestantismen er den bekiendte Digter Greve Stolberg. Et vidtløftigt Værk over Kirkehistorien har han siden den Tid forfattet; i Anledning af hvilket Hertug Adolph Frederik af Meklenborg Schwerin har tilskrevet ham et meget forbindtligt Taksigelses-Brev, hvori Hertugen med Varme erklærer sig imod vor Tidsalders Philosophie, som siges at undergrave alt det Gode. Man kan ikke fragaae at den pavelige Regiering handler med al muelig Conseqvence, det System troe, som den har fulgt igiennem saamange Arhundreder, søger den overalt at sætte Skranker for Oplysningens Udbredelse og at conservere Overtroens Magt over Siælen. Den gamle Pave, som engang havde troet at kunne fængsle Napoleon og derved at udbrede sit geistlige Herredømme ligesom han udbredte sit verdslige, men hvis Magt og Grundsætninger siden kom ved denne Forbindelse paa den haardeste Prøve; hævder sin Stoels Værdighed og sit geistlige Herredømme, siden han ved de allierede Magter er bleven indsat i sine verdslige Rettigheder med al muelig Kraft og Standhaftighed; vel er han mild og god og udviser christelig Skaansel og Overbærelse, men han giør alt for at holde Overtroen opret; ingen Pave har foretaget sig flere Canonisationer end han; Jesuiterne har han fremkaldet paa nye, og søger overalt at skaffe disse Stridsmænd for sin Stoel Indgang (som dog er nægtet ham af det Brasilianske Hof) han staaer bestandig i Underhandling med alle Katholske Magter, er stedse redebon til at afslutte Concordater, men bortgiver aldrig i nogen af dem noget af sin Stands ældgamle Grundsætninger; for den sunde Fornuft, for Oplysning gives ikke et Skridt efter; hans Nuntier ere udbredte overalt, underhandle og fremkomme med deres Fordringer; hvorvidt Paven søger at udbrede sin Jndflydelse og at gribe ind i de Katholske Staters indvortes Forhold giver sig tilkiende af følgende Begivenhed, som er indtruffet i den Baierske Stad Amberg i Regen kredsen: i denne Stad opholde sig to Lægbrødre, af Franciscaner-Ordenen ved Navn Joseph Hector, og Zavier Prummer, da Franciscaner=Klosterne tilligemed de øvrige Klostere bleve ophævede i Balern traadte de tilbage i den verdslige Stand, nedsatte sig i Byen og indlode sig i Ægteskab med det Kongelige Baierske Ministeriums Samtykke og ifølge Erkebiskoppen af Regensborgs Dispensation. Disse to Mænd havde i nogle Aar levet som ordentlige og agtværdige Borgere med deres Hustruer og vare blevne Fædre den ene til 5 og den anden til 2 Børn; men den 18 Jan. d. A. bleve de uformodentlig kaldede til Dechanen og Præsten i Amberg, Baron Lerchenfeld, som foreviiste dem en pavelig Bulle af forrige Maaned, hvori deres Ægteskab blev erklæret for ugyldigt, og hvorved de bleve paalagte under Trudsel af at nægtes Sacrammentet at skille sig ufortøvet fra deres Hustruer og Børn. Sagen giorde stor Opsigt; men den Kongelige Commissair Hr. Dubois tog sig af den, og de fik Tilladelse til at forblive hos deres Familie indtil Sagen var underkastet Kongens Kiendelse; som i den Constitution, han har skiænket sit Folk har erklæret, at intet kirkeligt Tvangsmiddel tillades nogen Jndflydelse paa det selskabelige Liv og de borgerlige Forhold uden Jndvilgelse af den verdslige Magt i Staten.